2. Partirepræsentation i Byrådet (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
Byrådet skal i denne sag tage stilling til, om to af Byrådets medlemmer fremover kan 
anvende partibetegnelsen Liberal Alliance på kommunens hjemmeside, i 
beslutningsprotokollen og lignende. 
Baggrunden herfor er, at byrådsmedlemmerne Nicolai Bruun og David Poulsen, der ved 
kommunalvalget i 2021 blev valgt ind for henholdsvis Nye Borgerlige og Venstre, i mail 28. februar 2024 
har oplyst, at de har meldt sig ud af deres respektive partier og ind i Liberal Alliance, som de fremover 
ønsker at repræsentere i Byrådet. De har i forlængelse heraf oplyst, at lokalbestyrelsen i Liberal Alliance 
har bekræftet, at de to nye medlemmer må repræsentere Liberal Alliance i Byrådet.  
Liberal Alliance stillede op ved kommunalvalget i 2021 i [adresse] men opnåede ikke at få 
kandidater valgt ind i Byrådet.
Spørgsmålet om, hvorvidt et eller flere byrådsmedlemmer kan repræsentere et nyt parti i Byrådet, er ikke 
reguleret i lov om kommunale og regionale valg eller i kommunestyrelsesloven. 
Indenrigsministeriet har 6. februar 2007 udtalt, at der ikke er noget til hinder for, at et byrådsmedlem oplyser, 
at vedkommende, alene eller eventuelt sammen med andre byrådsmedlemmer, repræsenterer et parti eller 
en kandidatliste, der ikke opnåede valg eller ikke deltog ved det senest afholdte valg til Byrådet. 
Det fremgår imidlertid af udtalelsen, at Byrådet skal tage stilling til, hvorvidt et skifte til et parti, der ikke 
allerede er repræsenteret i Byrådet skal oplyses i “sædvanlige sammenhænge”. Det vil sige på kommunens 
hjemmeside, i beslutningsprotokollen og lignende.
ØKONOMI
Sagen har ingen økonomiske konsekvenser. 
INDSTILLING
Borgmesteren indstiller til Byrådet:
1.
At Byrådet godkender, at det fremover oplyses på kommunens hjemmeside i beslutningsprotokollen 
og lignende, at Nicolai Bruun og David Poulsen fremover repræsenterer Liberal Alliance i 
Byrådet. 
BESLUTNING
.
Byrådet, 19. marts 2024:
Fraværende: Frode Berg
[adresse]: EMN-2024-00712
Dok-ID: 3689086
Sagsbehandler: jmh
Byråd
19. marts 2024  19:00
Godkendt. 
Bilag
